Kabir Singh Box Office Collection Day 14: शाहिद कपूर के आगे फीके पड़े सलमान खान, 'कबीर सिंह' ने किया ये कारनामा  
शाहिद कपूर की 'कबीर सिंह' का बॉक्स ऑफिस पर भूकंप
सलमान खान भी पड़े फीके
'भारत' को बॉक्स ऑफिस पर यूं पछाड़ा
बॉलीवुड एक्टर शाहिद कपूर (Shahid Kapoor) की फिल्म 'कबीर सिंह' (Kabir Singh)' ने सलमान खान (Salman Khan) की 'भारत (Bharat Box Office Collection)' को बॉक्स ऑफिस पर पछाड़ दिया है. बॉलीवुड के भाईजान सलमान खान की फिल्म 'भारत' को बहुत भारी ओपनिंग लगी थी, लेकिन फिल्म की रफ्तार समय के साथ धीमी पड़ गई थी. लेकिन शाहिद कपूर (Shahid Kapoor) की 'कबीर सिंह (Kabir Singh)' ने तो बॉक्स ऑफिस पर भूकंप ही ला दिया है. फिल्म विश्लेषक तरण आदर्श (Taran Adarsh) के मुताबिक, सलमान खान (Salman Khan) की 'भारत' ने जहां 14 दिन में 200 करोड़ रुपये का आंकड़ा पार किया था, वहीं शाहिद कपूर की 'कबीर सिंह' ने ये करिश्मा सिर्फ 13 में ही कर दिखलाया है. इस तरह शाहिद कपूर ने सलमान खान को बॉक्स ऑफिस पर पटखनी दे दी है. 

#KabirSingh benchmarks...
Crossed ₹ 50 cr: Day 3
₹ 100 cr: Day 5
₹ 150 cr: Day 9
₹ 175 cr: Day 10
₹ 200 cr: Day 13
India biz.
Days taken to reach ₹ 200 cr... 2019 releases...#KabirSingh: Day 13
⭐️ #Bharat: Day 14
⭐️ #Uri: Day 28
India biz.

शाहिद कपूर की 'कबीर सिंह' (Kabir Singh Box Office Collection)' ने विक्की कौशल की 'उरी' को भी पीछे छोड़ दिया है. 'उरी' ने 200 करोड़ रुपये का करिश्माई आंकड़ा 28 दिन में हासिल किया था. अगर 'कबीर सिंह' के इस गुरुवार यानी 4 जुलाई की कमाई की बात करें तो शुरुआती रिपोर्टों के मुताबिक फिल्म ने लगभग 5-6 करोड़ रुपये की कमाई की है. 

कबीर सिंह (Kabir Singh)' को आयुष्मान खुराना की 'आर्टिकल 15' से भी कोई फर्क नहीं पड़ा, बल्कि कबीर सिंह के सामने खुद आर्टिकल 15 की रफ्तार धीमी पड़ गई. हालांकि शाहिद कपूर  (Shahid Kapoor) और कियारा आडवाणी (Kiara Advani) की फिल्म  'कबीर सिंह' को समीक्षकों से ज्यादा अच्छे रिव्यू नहीं मिले हैं, लेकिन इसने बॉक्स ऑफिस पर कब्जा जमाए रखा. शाहिद कपूर की फिल्म 'कबीर सिंह' ने पहले दिन 20.21 करोड़ रुपये, दूसरे दिन 22 करोड़ रुपये, तीसरे दिन 27 करोड़ रुपये, चौथे दिन 17 करोड़ रुपये, पांचवें दिन 16 करोड़ रुपये, छठे दिन 16 करोड़ रुपये, सातवें दिन 15 करोड़ और आठवें दिन करीब 15 करोड़ नौवें दिन 16.50 और दसवें दिन 16.25 करोड़ और ग्यारहवें दिन 17.75 करोड़, बारहवें दिन 9 करोड़ और तेरहवें दिन 7 करोड़ रुपए कमाए . 
बता दें शाहिद कपूर (Shahid Kapoor) और कियारा आडवाणी (Kiara Advani) की मूवी 'कबीर सिंह' साउथ की ब्लॉकबास्टर फिल्म 'अर्जुन रेड्डी' (Arjun Reddy) का हिंदी रीमेक है. हिंदी में बनाई गई इस फिल्म को भी संदीप रेड्डी वांगा (Sandip Reddy Vanga) ने  ही निर्देशित किया है.